I alt blev der oprettet 28.113 statshusmandsbrug<ref>Betænkning afgivet af Landbokommissionen af 1960. Første del (''Betænkning nr. 306''; 1962; Tabel 11 (s. 45))</ref> svarende til en stigning i bedriftsantallet på ca. 15 %, hvoraf omkring en tiendedel blev etableret som lensafløsningshuse. Karakteristisk for statshusmandsbrugene er, at de ofte kom til at ligge i klynger som samlede udstykninger af større arealer, og at selve brugene ofte blev opført i en karakteristisk byggestil udviklet af [[Bedre Byggeskik]].<ref>Porsmose, s. 188</ref> Oprettelsen af statshusmandsbrug nåede et højdepunkt i 1920'erne og aftog stærkt i 1940'erne<ref>Porsmose, s. 189</ref>, men formelt eksisterede ordningen helt frem til 1971, da statshusmandsloven den 28. april blev afløst af en lov om udlån til jordbrugsmæssige formål.<ref>Helmer Pedersen, s. 264</ref>
Politik Historie